Kurtuvėnų piliakalnio koplyčia
55°49′36″š. pl. 23°02′37″r. ilg.﻿ / ﻿55.826625°š. pl. 23.043677°r. ilg.﻿ / 55.826625; 23.043677 Kurtuvėnų piliakalnio koplyčia – koplyčia, stovinti Šiaulių rajono savivaldybėje, Kurtuvėnų miestelio senosiose kapinėse, už 300 m į pietvakarius nuo Kurtuvėnų bažnyčios. Dalis senųjų kapinių įsikūrusi ant Kurtuvėnų piliakalnio. Medinė koplyčia stūkso medžiais apaugusio piliakalnio viršuje, ten esančios aikštelės viduryje, supama antkapinių kryžių ir paminklų. Iš gatvės, šiauriniame šlaite link jos įrengti laiptai. Koplyčia duris šv. Mišioms atveria vos tris kartus per metus – per Motinos dieną, per Tėvo dieną ir Visų šventųjų vakarą. Lapkričio 1-ąją po šv. Mišių nuo koplyčios rengiama tradicinė procesija po senąsias Kurtuvėnų kapines. Procesijos dalyviai, nešini žibintais, žvakėmis, giedodami senąsias giesmes, kartu su parapijos klebonu apeina kapines, pagerbia mirusiuosius.